দ্য ডার্ক নাইট রাইজেস

দ্য ডার্ক নাইট রাইজেস ২০১২ সালে মুক্তিপ্রাপ্ত ব্রিটিশ-মার্কিন সুপারহিরো চলচ্চিত্র। ক্রিস্টোফার নোলান পরিচালিত চলচ্চিত্রটি ডিসি কমিকস এর সুপারহিরো ব্যাটম্যানকে নিয়ে নির্মিত। এতে ব্যাটম্যান চরিত্রে অভিনয় করেন ক্রিশ্চিয়ান বেল। অন্যান্য অভিনয় শিল্পীদের মধ্যে ছিলেন মাইকেল কেইন, অ্যানি হ্যাথাওয়ে, গ্যারি ওল্ডম্যান, টম হার্ডি, মারিয়োঁ কোতিয়ার, জোসেফ গর্ডন-লেভিট, ও মরগান ফ্রিম্যান। ছবিটি ১৯৯৩ সালের ব্যাটম্যান: নাইটফল ও ১৯৯৯ সালের ব্যাটম্যান: নো ম্যান্‌স ল্যান্ড কমিক বই থেকে অনুপ্রাণিত। চলচ্চিত্রটি ২০১২ সালের ২০ জুলাই যুক্তরাষ্ট্র ও কানাডায় মুক্তি পায়। চলচ্চিত্রটি সমালোচকদের প্রশংসা অর্জন করে এবং অনেক সমালোচক এই ছবিটিকে ২০১২ সালের সেরা চলচ্চিত্রের আখ্যা প্রদান করেন। বিশ্বব্যাপী চলচ্চিত্রটি $১ বিলিয়নের বেশি আয় করে ২০১২ সালের সর্বোচ্চ আয়কারী চলচ্চিত্রের তালিকায় তৃতীয় স্থান লাভ করে। ক্রিশ্চিয়ান বেল - ব্যাটম্যান/ব্রুস ওয়েন, বিলিয়নিয়ার, ব্যাট মুখোশের আড়ালে গথাম শহরকে রক্ষা করতে তৎপর। মাইকেল কেইন - আলফ্রেড পেনিওয়ার্থ, ব্যাটম্যানের প্রধান ভৃত্য ও তার প্রতি বিশস্ত। গ্যারি ওল্ডম্যান - জেমস গর্ডন, গথাম শহরের পুলিশ বিভাগের কমিশনার ও কয়েকজন সৎ পুলিশের একজন। অ্যানি হ্যাথাওয়ে - সেলিনা কাইল/ক্যাটওম্যান, ব্রুসের সাথে সম্পর্ক গড়ে তোলার চেষ্টা করে। মারিয়োঁ কোতিয়ার - মিরান্ডা টেট/তালিয়া আল গুল, ওয়েন এন্টারপ্রাইজের নব্য পদোন্নতি লাভ করা বোর্ড মেম্বার। টম হার্ডি - বেন, লিগ অফ শ্যাডো থেকে বিতাড়িত সদস্য। জোসেফ গর্ডন-লেভিট - জন ব্লেক, একজন নবীন পুলিশ অফিসার যার প্রবৃত্তি তাকে বলে দেয় কোথায় গোলমাল হচ্ছে। মরগান ফ্রিম্যান - লুসিয়াস ফক্স, ওয়েন এন্টারপ্রাইজের প্রধান নির্বাহী কর্মকর্তা ও পরে নির্বাহী সভাপতি। চলচ্চিত্রটি উত্তর আমেরিকায় $৪৪৮ মিলিয়ন ও অন্যান্য দেশে $৬৩৬ মিলিয়ন আয় করে। বিশ্বব্যাপী $১ বিলিয়ন আয় করা ছবিটি ২০১২ সালের তৃতীয় সর্বোচ্চ আয়কারী চলচ্চিত্র। চলচ্চিত্রটি ইতিবাচক সমালোচনা লাভ করে। পর্যালোচনা ভিত্তিক ওয়েবসাইট রটেন টম্যাটোস ছবিটি ৩৩৪টি পর্যালোচনা এবং গড় রেটিং ৮/১০ এর ভিত্তিতে ৮৭% রেটিং স্কোর লাভ করে। ওয়েবসাইটটির সমালোচনায় বলা হয়, "দ্য ডার্ক নাইট রাইজেস" উচ্চাকাঙ্ক্ষী, চিন্তাশীল ও শক্তিশালী অ্যাকশন চলচ্চিত্র"। মেটাক্রিটিক-এ ৪৫টি পর্যালোচনার ভিত্তিতে ছবিটির গড় স্কোর ১০০ এ ৭৮, যা মূলত ইতিবাচক সমালোচনা নির্দেশ করে। "The Dark Knight Rises"। British Board of Film Classification। ১৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ মে ২০১৭।  "The Dark Knight Rises (2005)"। British Film Institute। সংগ্রহের তারিখ ৯ মে ২০১৭।  "The Dark Knight Rises (2005)"। বক্স অফিস মোজো। সংগ্রহের তারিখ ৯ মে ২০১৭।  "Film Critic Top 10 Lists - Best of 2012"। মেটাক্রিটিক। ২৯ জুন ২০১৮ তারিখে মূল থেকে আর্কাইভ করা। সংগ্রহের তারিখ ৯ মে ২০১৭।  McClintock, Pamela (সেপ্টেম্বর ২, ২০১২)। "Box Office Milestone: 'Dark Knight Rises' Crosses $1 Billion Worldwide"। দ্য হলিউড রিপোর্টার। সংগ্রহের তারিখ ৯ মে ২০১৭।  Doty, Meriah (জুলাই ১৬, ২০১২)। "Early reviews: 'The Dark Knight Rises' and Bane get high marks"। ইয়াহু। সংগ্রহের তারিখ ৯ মে ২০১৭।  "The Dark Knight Rises (2005)"। রটেন টম্যাটোস। সংগ্রহের তারিখ ৯ মে ২০১৭।  "The Dark Knight Rises reviews"। মেটাক্রিটিক। সংগ্রহের তারিখ ৯ মে ২০১৭।  ইন্টারনেট মুভি ডেটাবেজে দ্য ডার্ক নাইট রাইজেস (ইংরেজি) টিসিএম চলচ্চিত্র ডেটাবেজে দ্য ডার্ক নাইট রাইজেস অলমুভিতে দ্য ডার্ক নাইট রাইজেস (ইংরেজি) বক্স অফিস মোজোতে দ্য ডার্ক নাইট রাইজেস (ইংরেজি) মেটাক্রিটিকে দ্য ডার্ক নাইট রাইজেস (ইংরেজি) রটেন টম্যাটোসে দ্য ডার্ক নাইট রাইজেস (ইংরেজি)